ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ ભૂતપૂર્વ પ્રધાનમંત્રી અટલ બિહારી વાજપેયીની સ્મૃતિમાં યોજાયેલી પ્રાર્થનાસભાને સંબોધન કર્યું
પ્રધાનમંત્રી શ્રી નરેન્દ્ર મોદીએ આજે  નવી દિલ્હીમાં ભૂતપૂર્વ પ્રધાનમંત્રી શ્રી અટલ બિહારી વાજપેયીની સ્મૃતિમાં આયોજિત પ્રાર્થનાસભાને સંબોધન કર્યું હતું.
તેમણે કહ્યું હતું કે, આપણું જીવન કેટલું લાંબું છે એ હાથમાં નથી, પણ આપણે નક્કી કરી શકીએ કે આપણું જીવન કેવું હશે, અટલજીએ તેમનાં જીવનમાં એ દર્શાવ્યું છે કે જીવન કેવું હોવું જોઈએ અને તેમનો ઉદ્દેશ શું હોવો જોઈએ, અટલજીએ દરેક ક્ષણ સામાન્ય જનતા માટે પસાર કરી છે. યુવાવસ્થાથી લઈને જ્યાં સુધી શરીરે સાથ આપ્યો ત્યાં સુધી તેઓ દેશ માટે જીવ્યાં હતાં, અટલજી દેશવાસીઓ માટે, પોતાનાં સિદ્ધાંતો માટે અને જનસાધારણની આકાંક્ષાઓ માટે જીવ્યાં હતાં.
પ્રધાનમંત્રીએ જણાવ્યું હતું કે, જ્યારે મજબૂત રાજકીય વિચારધારાનો કોઈ વિકલ્પ નહોતો, ત્યારે વાજપેયીજીએ પોતાનું રાજકીય જીવન પસાર કર્યુ હતું, એકલાં પડી જવા છતાં તેઓ તેમનાં આદર્શો પ્રત્યે પ્રતિબદ્ધ રહ્યાં હતાં. તેઓ લાંબા સમય સુધી વિરોધ પક્ષમાં રહ્યાં, પણ એમનાં આદર્શો જળવાઈ રહ્યાં હતાં, વાજપેયીજીએ સંસદીય પરંપરાઓનું સન્માન કર્યું અને તક મળી એટલે લોકોના કલ્યાણ માટે પોતાનું દ્રષ્ટિકોણને સાર્થક કર્યો.
પ્રધાનમંત્રીએ જણાવ્યું કે, તમે દરેક ક્ષણે "અટલ" અનુભવ કરી શકો છો, 11 મે, 1998નાં રોજ પરમાણુ પરીક્ષણ કરીને તેમણે વિશ્વને ચકિત કરી દીધા હતાં. તેમણે આ પરીક્ષણોની સફળતાનો શ્રેય આપણાં વૈજ્ઞાનીકોની કુશળતાનો આપ્યો હતો. ભારતનાં પરમાણુ પરીક્ષણ પર વિશ્વનાં મોટાં-મોટાં દેશોએ વિપરીત પ્રતિક્રિયા આપી હોવા છતાં અટલજી કોઈનાં દબાણમાં આવ્યાં નહોતાં અને વિશ્વને દેખાડ્યું હતું કે, ભારત "અટલ" છે.
પ્રધાનમંત્રીએ જણાવ્યું હતું કે, વાજપેયીજીનાં નેતૃત્વમાં કોઈ પણ પ્રકારની કડવાશ વિના ત્રણ નવા રાજ્યોની રચના થઈ હતી, વાજપેયજીએ બધાને સાથે રાખીને કેવી રીતે નિર્ણયો લઈ શકાય એ દર્શાવ્યું હતું.
પ્રધાનમંત્રીએ યાદ કર્યું હતું કે, જ્યારે અટલજીએ કેન્દ્રમાં પહેલી વાર સરકારની રચના કરી હતી, ત્યારે કોઈ પણ પક્ષ સમર્થન આપવા રાજી નહોતો અને સરકાર ફક્ત 13 દિવસ જ ચાલી શકી. પરંતુ અટલજી નિરાશ થયાં નહોતાં અને લોકોની સેવા કરવા માટે સંકલ્પબદ્ધ રહ્યાં. તેમણે ગઠબંધનનાં રાજકારણનો માર્ગ પ્રશસ્ત કર્યો હતો.
પ્રધાનમંત્રીએ જણાવ્યું હતું કે, વાજપેયજીએ કાશ્મીર પર વિશ્વની ધારણા બદલી નાંખી હતી. તેમણે આતંકવાદનો મુદ્દો ઉઠાવ્યો હતો અને વૈશ્વિક સ્તરે કેન્દ્રમાં લાવીને મૂકી દીધો હતો.
પ્રધાનમંત્રીએ જણાવ્યું હતું કે, અટલજી આપણી પ્રેરણા બનીને રહેશે. તેઓ જાહેર જીવન અને રાજનીતિથી એક દસકાથી વધારે સમય દૂર રહ્યાં હતાં તેમ છતાં એમનાં નિધન પર લાગણીનું ઘોડાપૂર ઉમટ્યું. આ એમની મહાનતા દર્શાવે છે. પ્રધાનમંત્રીએ જણાવ્યું હતું કે, અટલજીને ક્યારેય ન મળેલા યુવાન ભારતીય પહેલવાન બજરંગ પૂનિયાએ ગઈ કાલે એશિયાઈ રમતોત્સવમાં પ્રાપ્ત કરેલો સુવર્ણચંદ્રક અટલજીને સમર્પિત કર્યો હતો. પ્રધાનમંત્રીએ કહ્યું હતું કે, એક વ્યક્તિ કેટલી ઊંચાઈ અને કેટલી મોટી સફળતા પ્રાપ્ત કરી શકે છે એ અટલજીએ દર્શાવ્યું છે.
RP
(Visitor Counter : 108
માનવ સંસાધન વિકાસ મંત્રાલય
કેન્દ્રીય માનવ સંસાધન વિકાસ મંત્રી શ્રી રમેશ પોખરીયાલ ‘નિશંક’ દ્વારા નવી દિલ્હીમાં એક વેબ પોર્ટલ ‘યુક્તિ – YUKTI નો પ્રારંભ કરવામાં આવ્યો
આ પોર્ટલનો ઉદ્દેશ્ય કોવિડ-19ના પગલે MHRD દ્વારા લેવામાં આવેલી પહેલોનો રેકોર્ડ અને તેના પર દેખરેખ રાખવાનો – શ્રી રમેશ પોખરીયાલ ‘નિશંક’
કેન્દ્રીય માનવ સંસાધન વિકાસ મંત્રી શ્રી રમેશ પોખરીયાલ ‘નિશંક’ દ્વારા આજે નવી દિલ્હીમાં એક વેબ પોર્ટલ ‘યુક્તિ – YUKTI’ નો પ્રારંભ કરવામાં આવ્યો હતો. માનવ સંસાધન વિકાસ મંત્રાલયની પહેલો અને પ્રયાસોને નોંધવા માટેનું અને તેના પર દેખરેખ રાખવા માટેનું એક એક નવીન પોર્ટલ અને ડેશબોર્ડ છે. પોર્ટલનો હેતુ કોવિડ-19ના પડકારોના વિવિધ પાસાઓને એકસમગ્રતયા અને ખૂબ જ વ્યાપક રીતે આવરી લેવાનો છે.
આ પ્રસંગે બોલતા કેન્દ્રીય મંત્રીએ જણાવ્યું હતું કે કોવિડ-19ના સંકટના સમયમાં આપણો મુખ્ય ઉદ્દેશ્ય આપણાશૈક્ષણિક સમુદાયને શારીરિક અને માનસિક બંને રીતે તંદુરસ્ત રાખવાનો અને વિદ્યાર્થીઓ માટે સતત ઉચ્ચ ગુણવત્તાયુક્ત શિક્ષણનું વાતાવરણ નિર્માણ કરવાનો છે. આ પોર્ટલ એમુશ્કેલીના અત્યારના સમયમાં આ ઉદ્દેશ્યને હાંસલ કરવા માટે માનવ સંસાધન વિકાસ મંત્રાલયનો એક પ્રયાસ છે.
શ્રી પોખરીયાલે માહિતી આપતા જણાવ્યું હતું કે તે શૈક્ષણિક સંસ્થાઓની વિવિધ પહેલો અને પ્રયાસો, સંશોધન ખાસ કરીને કોવિડને લગતું, સંસ્થાઓ દ્વારા લેવામાં આવતી સામાજિક પહેલો અને વિદ્યાર્થીઓના સમગ્રતયા કલ્યાણને વધુ સારું બનાવવા માટે લેવામાં આવેલ પગલાઓ આ તમામને આવરી લેશે. આ પોર્ટલ મોટા પાયે શૈક્ષણિક સમુદાયને અસરકારક સેવાઓ પૂરી પાડવા માટેના ગુણવત્તાયુક્ત અને સંખ્યાત્મક બંને માપદંડોને આવરી લેશે. તેમણે કહ્યું કે આ પોર્ટલ જુદી જુદી સંસ્થાઓને કોવિડ-19ની અભૂતપૂર્વ પરિસ્થિતિના કારણે આવી રહેલા જુદા જુદા પડકારો માટે તેમની વ્યૂહરચના અને ભવિષ્યની અન્ય પહેલોને વહેંચવાની પરવાનગી પણ આપે છે. માનવ સંસાધન વિકાસ મંત્રીએ આશા વ્યક્ત કરી હતી કે આ પોર્ટલ વધુ સારા આયોજન માટે ઈનપુટ આપશે અને તે માનવ સંસાધન વિકાસ મંત્રાલયને આગામી છ મહિના માટે પોતાની પ્રવૃત્તિઓ પર અસરકારક રીતે દેખરેખ રાખવા માટે પણ સક્ષમ બનાવશે.
શ્રી નિશંકે જણાવ્યું હતું કે આ પોર્ટલ એ માનવ સંસાધન વિકાસ મંત્રાલય અને સંસ્થાઓ વચ્ચે એક દ્વિમાર્ગીય સંવાદાત્મક ચેનલની પણ સ્થાપના કરશે જેથી કરીને મંત્રાલય સંસ્થાઓને જરૂરી સપોર્ટ સિસ્ટમ પૂરું પાડી શકે. તેમણે કહ્યું કે અમને વિશ્વાસ છે કે આ પોર્ટલ વિદ્યાર્થીના પ્રમોશનની નીતિઓ, પ્લેસમેન્ટને લગતા પડકારો અને સંકટના આ સમયમાં વિદ્યાર્થીઓના શારીરિક અને માનસિક કલ્યાણને લગતા ગંભીર મુદ્દાઓમાં મદદ કરશે. વેબ પ્લેટફોર્મ યુક્તિ એ પોતાના નામનો સારાંશ પ્રગટ કરશે અને સંશોધનને આખરી હિતધારકો, દેશના નાગરિકો સુધી લઇ જવા માટે એક મોટુ પરિચાલક સાબિત થશે.
GP/RP
(
પ્રધાનમંત્રીનું કાર્યાલય
પ્રધાનમંત્રી શ્રીની યુરોપ અને ફ્રાંસના વિદેશ બાબતોના પ્રધાન સાથે મુલાકાત
ફ્રાન્સના યુરોપ અને વિદેશી બાબતોના મંત્રી સુશ્રી કેથરીન કોલોના, જેઓ 13-15 સપ્ટેમ્બર, 2022 દરમિયાન ભારતની સત્તાવાર મુલાકાતે છે, તેમણે આજે પ્રધાનમંત્રી શ્રી મોદી સાથે મુલાકાત કરી. દ્વિપક્ષીય અને પરસ્પર હિતના અન્ય મુદ્દાઓ પર ચર્ચા કરવા ઉપરાંત, મંત્રીએ રાષ્ટ્રપતિ મેક્રોનનો મિત્રતા અને સહકારનો સંદેશ પ્રધાનમંત્રી શ્રી સુધી પહોંચાડ્યો. પીએમ મોદીએ પેરિસમાં રાષ્ટ્રપતિ મેક્રોન અને જર્મનીના શ્લોસ એલમાઉ સાથેની તેમની તાજેતરની બેઠકોને સ્નેહપૂર્વક યાદ કરી અને વહેલી તકે રાષ્ટ્રપતિને ભારતમાં આવકારવાની તેમની ઇચ્છા વ્યક્ત કરી.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વિદ્યુત મંત્રાલય
કોવિડ-19 મહામારી ખતમ કરવા માટે લાગુ લૉકડાઉન વચ્ચે ઉર્જા મંત્રાલયના કેન્દ્રીય જાહેર ક્ષેત્રના એકમ RECએ રાહતકાર્ય હાથ ધર્યું
PSUએ 76,000થી વધુ જરૂરિયાતમંદ લોકોને ભોજન અને રાશન આપ્યું
દૈનિક ધોરણે 500 ફુટ પેકેટ પૂરા પાડવા માટે નવરત્ન NBFCએ દિલ્હી પોલીસ સાથે જોડાણ કર્યું
અગાઉ PM CARES ભંડોળમાં રૂપિયા 150 કરોડનું યોગદાન આપ્યું છે
શ્રીનગરથી કન્યાકુમારી, જામનગરથી શિલોંગ સુધી દૈનિક વેતનદાર શ્રમજીવીઓ માટે કોવિડ-19 જેટલું જ જોખમ ભૂખમરાનું પણ છે. તેમાંથી કેટલાક વિસ્થાપિત શ્રમિકો ભારતના વિવિધ ભાગોમાં અટકાઇ ગયા છે. તેમની વેદનાને ધ્યાનમાં રાખીને, નવરત્ન CPSE અને ઉર્જા મંત્રાલયના વહીવટી નિયંત્રણ સાથેની દેશની ઉર્જા ક્ષેત્રની પરિયોજનાઓની અગ્રણી ફાઇનાન્સર કંપની REC લિમિટેડની CSR શાખા REC ફાઉન્ડેશન દ્વારા લૉકડાઉનના આ સમય દરમિયાન અત્યાર સુધીમાં 76,000 જેટલા દૈનિક વેતનદાર શ્રમજીવીઓ અને તેમના પરિવારોના સભ્યોને રાંધેલા ભોજન, રેશન, ઉપયોગીતા પેકેટ્સ, માસ્ક, સેનિટાઇઝર અને આશ્રય જેવી સુવિધાઓ આપવામાં આવી છે. REC ફાઉન્ડેશને આવી પ્રવૃત્તિઓ માટે પહેલાંથી જ રૂપિયા 7 કરોડનું ભંડોળ મંજૂર કર્યું છે અને હજુ પણ વધુ ભંડોળ ફાળવવાની કામગીરી ચાલી રહી છે.
કેન્દ્રીય ઉર્જા અને અક્ષય ઉર્જા મંત્રી શ્રી આર.કે. સિંહે કરેલા અનુરોધનાં પગલે, RECએ પહેલાંથી જ કટોકટીની સ્થિતિમાં પ્રધાનમંત્રીના નાગરિક સહાય અને રાહત ભંડોળ માં દેશની કોરોના વાયરસ સામેની લડાઇ માટે રૂપિયા 150 કરોડનું યોગદાન આપ્યું છે. આ ઉપરાંત, RECના તમામ કર્મચારીઓએ સ્વેચ્છાએ તેમનો એક દિવસનો પગાર પ્રધાનંમત્રી રાષ્ટ્રીય રાહત ભંડોળમાં આપ્યો છે.
REC ફાઉન્ડેશન સંબંધિત સરકારી માલિકીની વીજ વિતરણ યુટિલિટી સાથે મળીને ખાદ્યાન્નના પેકેટ્સ અને માસ્ક તેમજ સેનિટાઇઝર જેવી ચીજોના અન્ય ઉપયોગીતા પેકેટ્સ પૂરાં પાડે છે. દૈનિક ધોરણે 4 સભ્યોના પરિવારને પૂરું પડે એટલા ભોજનના 500 ફુડ પેકેટ્સ પૂરાં પાડવા માટે RECએ દિલ્હી પોલીસ સાથે જોડાણ કર્યું છે. RECએ પહેલાંથી જ સમગ્ર દેશના વિવિધ જિલ્લાઓમાં 10થી 30 દિવસ સુધી દિવસમાં બે વખત તૈયાર રાંધેલા ભોજનના વિતરણ માટે જિલ્લા વિતરણ કંપનીઓની કચેરીઓ, કલેક્ટર અને/અથવા જિલ્લા મેજિસ્ટ્રેટને ભંડોળ આપ્યું છે. અન્ય ઘણા જિલ્લાઓમાં તેમના વિસ્તારોમાં વિતરણ માટે ચર્ચા ચાલી રહી છે. આ ઉપરાંત, જ્યાં ઘરે રાંધવાની વ્યવસ્થા હોય તેવા જિલ્લાઓમાં લોકોને ખાદ્યાન્નની કીટ્સનું પણ વિતરણ કરવામાં આવી રહ્યું છે.
અંદાજે 300 કામદારો અને દૈનિક વેતનદાર શ્રમજીવીઓ ગુરુગ્રામમાં RECના વર્લ્ડ હેડ ક્વાર્ટરના બાંધકામમાં જોડાયેલા છે જેઓ બિહાર, પશ્ચિમ બંગાળ, ઓડિશા, ગુજરાત વગેરે રાજ્યો સહિત વિવિધ રાજ્યોના મૂળ વતની છે તેમને અને આસપાસના વિસ્તારોમાં પણ ઘણા જરૂરિયાતમંદ લોકોને લોટ, ચોખા, દાળ, ખાદ્યતેલ, સાબુ, સેનિટાઇઝર વેગેરે ચીજો પખવાડિયામાં એકવાર પૂરી પાડવામાં આવે છે.
GP/DS
(
રાષ્ટ્રપતિ સચિવાલય
રાષ્ટ્રપતિએ વર્ચ્યુઅલ રીતે આયુષ્માન ભવ અભિયાનનો શુભારંભ કરાવ્યો
ભારતનાં રાષ્ટ્રપતિ શ્રીમતી દ્રોપદી મુર્મુએ આજે  ગાંધીનગરનાં રાજભવનથી આયુષ્માન ભવ અભિયાનનો વર્ચ્યુઅલ શુભારંભ કરાવ્યો હતો.
આ પ્રસંગે બોલતા રાષ્ટ્રપતિએ કહ્યું હતું કે, 'આયુષ્માન ભવ અભિયાનનું લક્ષ્ય – કોઈ પણ વ્યક્તિ પાછળ ન રહે અને કોઈ પણ ગામને પાછળ ન છોડવું જોઈએ– જે આપણા દેશને સાર્વત્રિક સ્વાસ્થ્ય કવચના ઉદ્દેશ્યને પ્રાપ્ત કરવામાં સફળ બનાવશે.’ તેમણે ઉમેર્યું હતું કે, જો દરેક વ્યક્તિ અને દરેક પરિવાર સ્વસ્થ રહેશે, તો સ્વસ્થ ભારતનું નિર્માણ કરવાનો સંકલ્પ પૂર્ણ થશે. તેમને એ જાણીને આનંદ થયો હતો કે, આ લક્ષ્યાંક હાંસલ કરવા માટે બહુ-મંત્રીમંડળીય અભિગમ અપનાવવામાં આવ્યો છે. તેમણે જણાવ્યું હતું કે આવા મોટા લક્ષ્યોને પ્રાપ્ત કરવામાં દરેકનો સહકાર મદદરૂપ થશે.
રાષ્ટ્રપતિએ કહ્યું કે તમામ લાભાર્થીઓને આયુષ્માન કાર્ડ પ્રદાન કરવું; ગ્રામજનોને સ્વાસ્થ્ય, સ્વચ્છતા અને પોષણ વિશે જાગૃત કરવા આયુષ્માન બેઠકોનું આયોજન કરવું; આયુષ્માન મેળાઓનું આયોજન; અને આયુષ્યમાન આપકે દ્વાર 3.0ની પહેલ હેઠળ અઠવાડિયામાં એક વખત સામુદાયિક આરોગ્ય કેન્દ્રો પર નિષ્ણાત ડૉક્ટરોની મુલાકાતની વ્યવસ્થા કરવી એ પ્રશંસનીય પગલાં છે.
રાષ્ટ્રપતિએ કહ્યું કે ભારત ઘણા ક્ષેત્રોમાં નવી તકનીક અને કાર્ય પદ્ધતિઓ અપનાવવામાં ખૂબ જ ઉત્સાહ સાથે આગળ વધી રહ્યું છે. તેણીને એ જાણીને આનંદ થયો કે 'આયુષ્માન ભારત ડિજિટલ મિશન' સપ્ટેમ્બર ૨૦૨૧માં શરૂ કરવામાં આવ્યું હતું. તેમણે વિશ્વાસ વ્યક્ત કર્યો હતો કે, ભારત અન્ય ક્ષેત્રોની જેમ હેલ્થકેર સેવાઓના ક્ષેત્રમાં પણ ડિજિટલ સમાવેશનું ઉદાહરણ સ્થાપિત કરશે.
આયુષ્માન ભવ અભિયાન કેન્દ્રીય સ્વાસ્થ્ય અને પરિવાર કલ્યાણ મંત્રાલયની દેશવ્યાપી સ્વાસ્થ્ય સેવા પહેલ છે, જેનો ઉદ્દેશ્ય દેશના દરેક ગામ અને શહેર સુધી પહોંચતી સ્વાસ્થ્ય સેવાઓને સંતૃપ્તિ કવચ પ્રદાન કરવાનો છે. આ અભિયાન 17 સપ્ટેમ્બરથી 2 ઓક્ટોબર 2023 સુધી 'સેવા પખવાડા' દરમિયાન લાગુ કરવામાં આવશે.
રાષ્ટ્રપતિનું ભાષણ જોવા માટે કૃપા કરીને અહીં ક્લિક કરો -
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 15 જુલાઇએ વારાણસીની મુલાકાત લેશે
પ્રધાનમંત્રી રૂપિયા 1500 કરોડથી વધારે કિંમતની પરિયોજનાઓનું ઉદ્ઘાટન અને શિલાન્યાસ કરશે
પ્રધાનમંત્રી 15 જુલાઇ 2021ના રોજ વારાણસીની મુલાકાત લેશે. તેઓ આ મુલાકાત દરમિયાન બહુવિધ વિકાસલક્ષી યોજનાઓનું ઉદ્ઘાટન અને શિલાન્યાસ કરશે.
અંદાજે સવારે 11 વાગે પ્રધાનમંત્રી BHUમાં 100 બેડની MCH વિંગ, ગોદૌલિયા ખાતે મલ્ટી-લેવલ પાર્કિંગ, પર્યટન વિકાસ માટે ગંગા નદીમાં રો-રો જહાજો અને વારાણસી ગાઝીપુર ધોરીમાર્ગ પર ત્રિ-માર્ગીય ફ્લાયઓવર પુલ સહિત વિવિધ જાહેર પરિયોજનાઓ અને કાર્યોનું ઉદ્ઘાટન કરશે. રૂપિયા 744 કરોડની કિંમતની પરિયોજનાઓનું ઉદ્ઘાટન કરવામાં આવશે. આ ઉપરાંત, તેઓ અંદાજે રૂ. 839 કરોડની વિવિધ પરિયોજનાઓ અને જાહેર કાર્યોનો શિલાન્યાસ પણ કરશે. આમાં સેન્ટર ફોર સ્કિલ એન્ડ ટેકનિકલ સપોર્ટ ઓફ સેન્ટ્રલ ઇન્સ્ટિટ્યુટ ઓફ પેટ્રોકેમિકલ એન્જિનિયરિંગ એન્ડ ટેકનોલોજી , જળ જીવન મિશન અંતર્ગત 143 ગ્રામીણ પરિયોજનાઓ અને કર્ખિયાંઓમાં કેરી અને શાકભાજી એકીકૃત પેક હાઉસ સામેલ છે.
બપોરે અંદાજે 12.15 વાગે પ્રધાનમંત્રી આંતરરાષ્ટ્રીય સહકાર અને સંમેલન કેન્દ્ર – ઋષિકેશનું ઉદ્ઘાટન કરશે જેનું નિર્માણ જાપાનની સહાયથી કરવામાં આવ્યું છે. ત્યારબાદ, બપોરે અંદાજે 2.00 વાગે પ્રધાનમંત્રી BHUમાં માતૃત્વ અને બાળ આરોગ્ય શાખાનું નિરીક્ષણ કરશે. તેઓ કોવિડ સંબંધિત તૈયારીઓની સમીક્ષા કરવા માટે અધિકારીઓ અને મેડિકલ પ્રોફેશનલો સાથે પણ મુલાકાત કરશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પરમ પવિત્ર ડૉ. શ્રી શ્રી શ્રી શિવકુમારા સ્વામીગાલુને તેમની જયંતી પર નમન કર્યા
પ્રધાનમંત્રી શ્રી નરેન્દ્ર મોદીએ પરમ પવિત્ર ડૉ. શ્રી શ્રી શ્રી શિવકુમારા સ્વામીગાલુને તેમની જયંતીના વિશેષ અવસર પર શ્રદ્ધાંજલિ આપી હતી.
પ્રધાનમંત્રીએ ટ્વીટ કર્યું;
“પરમ પૂજ્ય ડૉ. શ્રી શ્રી શ્રી શિવકુમારા સ્વામીગાલુને તેમની જયંતીના વિશેષ અવસર પર હું નમન કરું છું. તેમણે લાખો લોકોમાં ઊંડી અસર છોડી છે. તેમણે હંમેશા સમાજની સેવા અને લોકોને સશક્તિકરણને ખૂબ મહત્વ આપ્યું. આપણે હંમેશા તેમના સપના પૂરા કરવા માટે કામ કરીશું.
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કોરોનાવાયરસ સામે લડવાની મજબૂત વ્યૂહરચના બનાવવા માટે સાર્ક દેશોને અપીલ કરી
પ્રધાનમંત્રી શ્રી નરેન્દ્ર મોદીએ સાર્ક દેશોને કોરોનાવાયરસ સામે લડવાની મજબૂત યોજના બનાવવા માટે અપીલ કરી હતી. તેમણે વધુમાં સૂચન કર્યું હતું કે, વીડિયો કોન્ફરન્સથી આ યોજના પર ચર્ચા કરી શકાય અને સાર્ક દેશો એકમંચ પર આવીને દુનિયા માટે એક ઉદાહરણ સ્થાપિત કરી શકે છે તેમજ પૃથ્વીને સ્વસ્થ બનાવવામાં યોગદાન આપી શકે છે.
પ્રધાનમંત્રીએ શ્રેણીબદ્ધ ટ્વીટ કરીને જણાવ્યું હતું કે, વિશ્વની વસતિમાં નોંધપાત્ર પ્રમાણ ધરાવતા દક્ષિણ એશિયાનાં દેશોએ નાગરિકોનાં આરોગ્યની સલામતી જાળવવામાં કોઈ કચાશ ન રાખવી જોઈએ. તેમણે એમ પણ જણાવ્યું હતું કે, સરકાર કોવિડ-19 નોવલ કોરોનાવાયરસ સામે લડવા વિવિધ સ્તરે શક્ય શ્રેષ્ઠ પ્રયાસ કરી રહી છે.
SD/GP/RP
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ્સ
દેશમાં અત્યાર સુધીમાં કોવિડ-19માંથી કુલ 2,13,830 દર્દીઓ સાજા થયા
દર્દીઓનો સાજા થવાનો દર વધીને 54.13% નોંધાયો
છેલ્લા 24 કલાકમાં દેશમાં કોવિડ-19ની બીમારીમાંથી 9,120 લોકો સાજા થઇ ગયા છે. આ સાથે, અત્યાર સુધીમાં દેશમાં કોરોના વાયરસના ચેપમાંથી કુલ 2,13,830 દર્દીઓ સાજા થઇ ગયા છે. દેશમાં કોરોના વાયરસમાંથી દર્દીઓના સાજા થવાનો દર સતત વધીને 54.13% સુધી પહોંચી ગયો છે.
હાલમાં સમગ્ર દેશમાં, કોવિડ-19ના 1,68,269 સક્રિય કેસ તબીબી દેખરેખ હેઠળ છે.
સમગ્ર દેશમાં કોવિડ-19ના પરીક્ષણ માટે સરકારી લેબોરેટરીની સંખ્યા વધારીને 715 અને ખાનગી લેબોરેટરીની સંખ્યા વધારીને 259  કરવામાં આવી છે. તેની વિગતો નીચે દર્શાવ્યા અનુસાર છે:
- વાસ્તવિક સમયમાં RT PCR આધારિત પરીક્ષણની લેબોરેટરી: 543 
- TrueNat આધારિત પરીક્ષણની લેબોરેટરી: 356 
- CBNAAT આધારિત પરીક્ષણની લેબોરેટરી: 75 
છેલ્લા 24 કલાકમાં દેશમાં 1,89,869 સેમ્પલનું કોવિડ-19 માટે પરીક્ષણ કરવામાં આવ્યું છે જ્યારે અત્યાર સુધીમાં સમગ્ર દેશમાં કુલ 66,16,496 સેમ્પલનું પરીક્ષણ કરવામાં આવ્યું છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત માહિતી માટે કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો
ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના
હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
GP/DS
(
પ્રધાનમંત્રીનું કાર્યાલય
પ્રધાનમંત્રી મોદીએ અમેરિકાના રાષ્ટ્રપતિ ડોનાલ્ડ ટ્રમ્પને કહ્યું, ભારત આપના આગમનની રાહ જોઇ રહ્યું છે
અમેરિકાના રાષ્ટ્રપતિ ડોનાલ્ડ ટ્રમ્પની 2 દિવસની ભારતની સત્તાવાર મુલાકાત પૂર્વે પ્રધાનમંત્રીએ કહ્યું, “રાષ્ટ્રપતિ ડોનાલ્ડ ટ્રમ્પ ભારત આપની રાહ જોઇ રહ્યું છે.”
પોતાના ટ્વીટર હેન્ડલ પરથી પ્રધાનમંત્રીએ જણાવ્યું હતું કે, “તમારી મુલાકાત ચોક્કસપણે આપણા દેશો વચ્ચેની મિત્રતાને વધુ મજબૂત બનાવશે. ઝડપથી અમદાવાદમાં મળીશું.”
રાષ્ટ્રપતિ ડોનાલ્ડ ટ્રમ્પ આજે અમદાવાદ આવી રહ્યા છે જ્યાં તેઓ મોટેરા સ્ટેડિયમ ખાતે નમસ્તે ટ્રમ્પ કાર્યક્રમમાં ભાગ લેશે અને સાબરમતી આશ્રમની મુલાકાત લેશે.
સાંજે તેઓ નવી દિલ્હી પહોંચશે. અપેક્ષા છે કે તેઓ વિવિધ રાષ્ટ્રીય અને આંતરરાષ્ટ્રીય મુદ્દાઓ પર પ્રધાનમંત્રી સાથે વ્યાપક ચર્ચા કરશે.
DK/RP
(Visitor Counter : 97
ગ્રાહક બાબતો, ખાદ્ય અને જાહેર વિતરણ મંત્રાલય
કેન્દ્રએ ખાદ્ય તેલ અને તેલીબિયાં સંગ્રહ મર્યાદા પરના આદેશના અમલીકરણ અંગે રાજ્યો/ કેન્દ્રશાસિત પ્રદેશો સાથે બેઠકની અધ્યક્ષતા કરી
કેન્દ્રએ 3 ફેબ્રુઆરી, 2022ના રોજ આદેશ જારી કર્યો અને 30 જૂન, 2022 માટે ખાદ્ય તેલ અને તેલીબિયાંના સંગ્રહની મર્યાદા નક્કી કરી
આ ઓર્ડરનો હેતુ દેશમાં સંગ્રહસ્થાન પર નજર રાખવાનો તેમજ ખાદ્ય તેલ અને તેલીબિયાંના સંગ્રહ અને વિતરણ અંગેના નિયમો ઘડવાનો છે
દેશમાં ખાદ્યતેલની વધતી કિંમતોને કાબૂમાં લેવા માટે સરકાર દ્વારા લેવામાં આવેલા વિવિધ પગલાંને વધુ મજબૂત કરવા માટે સરકારે 3 ફેબ્રુઆરી, 2022ના રોજ ખાદ્યતેલ અને તેલનો ભંડાર 30 જૂન, 2022 સુધીમાં ફિક્સ કરવાનો આદેશ જારી કર્યો છે.
સ્ટોરેજ લિમિટ ઓર્ડર કેન્દ્ર સરકાર અને તમામ રાજ્યો/કેન્દ્ર પ્રશાસિત પ્રદેશોને ખાદ્ય તેલ અને તેલીબિયાંના સંગ્રહ અને વિતરણનું નિયમન કરવાની સત્તા આપે છે. આનાથી સરકારને દેશમાં ખાદ્ય તેલ અને તેલીબિયાંના સંગ્રહને રોકવામાં મદદ મળશે. ખાદ્ય અને જાહેર વિતરણ વિભાગે 3 ફેબ્રુઆરી, 2022ના રોજ જારી કરાયેલ ઉપરોક્ત આદેશના અમલીકરણ અંગે ચર્ચા કરવા માટે 8 ફેબ્રુઆરી, 2022ના રોજ તમામ રાજ્યો/કેન્દ્ર પ્રશાસિત પ્રદેશો સાથે બેઠક યોજી હતી. બેઠક દરમિયાન એ વાત પર ભાર મૂકવામાં આવ્યો હતો કે રાજ્યો/કેન્દ્ર પ્રશાસિત પ્રદેશો પુરવઠા શૃંખલામાં કોઈપણ અડચણ વિના સ્ટોક મર્યાદાના આદેશને લાગુ કરી શકે છે અને વાસ્તવિક વેપાર પર કોઈ બોજ નહીં નાંખી શકે.
ખાદ્ય તેલના કિસ્સામાં, સ્ટોરેજ મર્યાદા છૂટક વિક્રેતાઓ માટે 30 ક્વિન્ટલ, જથ્થાબંધ વિક્રેતાઓ માટે 500 ક્વિન્ટલ, છૂટક વિક્રેતાઓ માટે 30 ક્વિન્ટલ અને મોટા ચેઈન રિટેલર્સના સ્ટોર્સ અને તેમના ડેપો માટે 1000 ક્વિન્ટલ નક્કી કરવામાં આવી છે. ખાદ્ય તેલની પ્રક્રિયા કરનાર વ્યક્તિઓ તેમની સંગ્રહ ક્ષમતામાં 90 દિવસ સુધી સંગ્રહ કરી શકશે.
ખાદ્ય તેલના કિસ્સામાં, સંગ્રહ મર્યાદા છૂટક વેપારીઓ માટે 100 ક્વિન્ટલ અને જથ્થાબંધ વેપારીઓ માટે 2000 ક્વિન્ટલ હશે. ખાદ્ય તેલની પ્રક્રિયા કરનાર વ્યક્તિઓ તેમની દૈનિક ઇનપુટ ઉત્પાદન ક્ષમતા અનુસાર ખાદ્ય તેલના ઉત્પાદનના 90 દિવસ સુધી સંગ્રહ કરી શકે છે. નિકાસકારો અને આયાતકારોને આ ઓર્ડરના અવકાશમાંથી બાકાત રાખવામાં આવ્યા છે.
બેઠકમાં જણાવવામાં આવ્યું હતું કે જો કોઈ સંબંધિત કાનૂની એન્ટિટીએ નિર્ધારિત મર્યાદા કરતાં વધુ જથ્થો સંગ્રહિત કર્યો હોય, તો તેની જાણ ખાદ્ય અને જાહેર વિતરણ વિભાગના પોર્ટલ  પર કરવી જોઈએ. અને આ સૂચના જારી થયાના 30 દિવસની અંદર, કંટ્રોલ ઓર્ડરમાં સેટ કરેલી સ્ટોરેજ મર્યાદાઓનું પાલન કરવું આવશ્યક છે. આ એકમો દ્વારા જાહેર કરાયેલા અનામતની દેખરેખ રાખવા માટે રાજ્યો/કેન્દ્ર પ્રશાસિત પ્રદેશોને પણ આ પોર્ટલની ઍક્સેસ આપવામાં આવી છે. વધુમાં, રાજ્યો/કેન્દ્ર પ્રશાસિત પ્રદેશોને આ પોર્ટલ દ્વારા સંગ્રહ મર્યાદા પર સતત દેખરેખ રાખવાની સલાહ આપવામાં આવી છે.
ઉપરોક્ત પગલાંઓથી બજારમાં અયોગ્ય પ્રથાઓ જેમ કે સંગ્રહખોરી, બ્લેક માર્કેટિંગ વગેરેને રોકવામાં મદદ મળવાની અપેક્ષા છે, જે ઘણીવાર ખાદ્ય તેલને ઊંચા ભાવ તરફ દોરી જાય છે. રાજ્યો/કેન્દ્ર પ્રશાસિત પ્રદેશોને પણ આંતરરાષ્ટ્રીય બજારોની વર્તમાન કિંમતો અને ભારતીય બજાર તેનાથી કેવી રીતે પ્રભાવિત થઈ રહ્યું છે તેની માહિતી આપવામાં આવી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 166
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીએ શ્રી ગુરુ ગોવિંદસિંહજીના પ્રકાશ પર્વ નિમિત્તે શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ આજે શ્રી ગુરુ ગોવિંદસિંહજીના પ્રકાશ પર્વ નિમિત્તે શુભેચ્છાઓ પાઠવી છે.
પ્રધાનમંત્રીએ કહ્યું કે “અમે આદરણીય શ્રી ગુરુ ગોવિંદસિંહજીને તેમના પ્રકાશ પર્વ પર નમન કરીએ છીએ.
પ્રધાનમંત્રીએ કહ્યું કે “ਦਸਮ ਪਿਤਾ ਸਾਹਿਬ ਸ੍ਰੀ ਗੁਰੂ ਗੋਬਿੰਦ ਸਿੰਘ ਜੀ ਦੇ ਪ੍ਰਕਾਸ਼ ਪੁਰਬ ਮੌਕੇ ਅਸੀਂ ਉਨ੍ਹਾਂ ਅੱਗੇ ਸੀਸ ਝੁਕਾਉਂਦੇ ਹਾਂ।“
NP/GP/DS
(Visitor Counter : 96
વહાણવટા મંત્રાલય
કેન્દ્રીય મંત્રી શ્રી મનસુખ માંડવિયાએ વી. ઓ. ચિદમ્બરનાર પોર્ટ પર ‘ડાયરેક્ટ પોર્ટ એન્ટ્રી ફેસિલિટી’નું ઉદ્ઘાટન કર્યું
ડીપીઇ સુવિધા લોજિસ્ટિક ખર્ચ ઘટાડવા અને કાર્ગોની ગતિ વધારવાની દિશામાં નોંધપાત્ર પગલું છે, જે વેપારવાણિજ્યમાં સરળતા લાવશે અને આર્થિક વૃદ્ધિને વેગ આપશેઃ શ્રી માંડવિયા
રાજ્ય કક્ષાના કેન્દ્રીય જહાજ મંત્રી  શ્રી મનસુખ માંડવિયાએ વી. ઓ. ચિદમ્બરનાર પોર્ટ ટ્રસ્ટ પર ઇ-તકતીનું અનાવરણ કરીને ‘ડાયરેક્ટ પોર્ટ એન્ટ્રી ’નું ઉદ્ઘાટન કર્યું હતું.
શ્રી મનસુખ માંડવિયાએ વીડિયો કોન્ફરન્સ દ્વારા ઉદ્ઘાટન સમારંભને સંબોધન કરતાં જણાવ્યું હતું કે, આ લોજિસ્ટિક્સ ખર્ચમાં ઘટાડો કરવા અને કાર્ગોની ગતિ વધારવાની દિશામાં મહત્ત્વપૂર્ણ પગલું છે. ડીપીઇ નિકાસકારો માટે વેપારવાણિજ્યની સરળતામાં વધારો કરશે, તેમજ આ સુવિધા આંતરરાષ્ટ્રીય વેપારમાં કાર્યદક્ષતા લાવશે અને પ્રવાસ સમયમાં ઘટાડો કરશે, ટેરિફ ખર્ચમાં ઘટાડો કરશે અને શિપરની સ્પર્ધાત્મકતા વધારશે.
અત્યાધુનિક ડાયરેક્ટ પોર્ટ એન્ટ્રી  સુવિધા કોઈ પણ સીએફએસ પર મધ્યસ્થીના હસ્તક્ષેપ વિના કારખાનાઓમાંથી કન્ટેઇનરની સીધી અવજવરની સુવિધા આપશે, જેના પરિણામે શિપર્સને તેમના કારખાનામાંથી નિકાસ માટેની ચીજવસ્તુઓને સીધી કન્ટેઇનર ટર્મિનલ સુધી 24x7 પહોંચાડવાની સુવિધા મળશે. આ સુવિધા ટ્રક પાર્કિંગ ટર્મિનલની અંદર 18,357 ચોરસ મીટરના વિસ્તારમાં ઊભી કરવામાં આવી છે, જેને નિકાસ કાર્ગો એટલે કે કારખાનાની ચીજવસ્તુઓ/ઇ-સીલ કન્ટેઇનર્સના નિકાસને કસ્ટમ્સ ક્લીઅરન્સ ઇશ્યૂ કરવા માટે ‘સાગરમાલા’ અંતર્ગત વિકસાવવામાં આવી હતી. આ દર મહિને 18000 TEUsનું સંચાલન કરી શકે છે. સેન્ટ્રલ વેરહાઉસિંગ કોર્પોરેશન દ્વારા ભારતીય કસ્ટમ્સ, ડીપીઇ સુવિધા કોઈ પણ પ્રકારના અવરોધ વિના એકછત હેઠળ લેટ એક્ષ્પોર્ટ ઓર્ડર  જનરેટ કરશે. સીડબલ્યુસી અને કસ્ટમ્સ અધિકારીઓની પ્રતિબદ્ધ ટીમ વીઓસી પોર્ટ સાથે જોડાણમાં ટિઅર-II, ટિઅર-III  સર્ટિફાઇડ એક્ઝિમ ક્લાયન્ટને સેવા આપશે.
અગાઉ કારખાનાની ચીજવસ્તુઓ ના કન્ટેઇનર્સને તુતિકોરિનમાં કાર્યરત કન્ટેઇનર ફ્રેઇટ સ્ટેશન્સ /ઇનલેન્ડ કન્ટેઇનર ડેપો  પૈકીના એક સ્ટેશનમાં લઈ જવાતા હતા. સીએફએસ કામકાજના દિવસોમાં સવારે 10 વાગ્યાથી રાતના 8 વાગ્યા સુધી કાર્યરત હોય છે જેથી કન્ટેઇનર ટર્મિનલમાં સેલ્ફ-સીલ થયેલા કન્ટેઇનર્સને પ્રવેશ આપવામાં નોંધપાત્ર વિલંબ થતો હતો. પરિણામ સ્વરૂપ પોર્ટે ડીપીઈ સુવિધા વિકસાવવામાં આવી છે જેના કારણે કારખાનાની ચીજવસ્તુઓ અને ઇ-સીલ થયેલા કન્ટેઇનર્સને નિકાસની મંજૂરી 24x7 ધોરણે મળી શકશે, જેના પરિણામે ઝડપી અને વાજબી ખર્ચે નિકાસ થઈ શકશે. પોર્ટે 30 વર્ષ માટે આ સુવિધા કાર્યરત કરવા મેસર્સ સેન્ટ્રલ વેરહાઉસિંગ કોર્પોરેશન  સાથે એમઓયુ  કર્યા છે અને કસ્ટમ્સ વિભાગે પોર્ટ પર ડીપીઇ સુવિધા કાર્યરત કરવાની મંજૂરી પણ આપી છે.
આ પ્રસંગે જહાજ મંત્રાલયના સચિવ ડૉ. સંજીવ રંજને એમના સંબોધનમાં જણાવ્યું હતું કે, પોર્ટ પર આઇટી સક્ષમ માળખાગત સુવિધા આપણા પોર્ટને ખરાં અર્થમાં આંતરરાષ્ટ્રીય સ્તરના પોર્ટ બનાવશે, જે જહાજ મંત્રાલયના ‘મેરિટાઇમ વિઝન 2030’ને સુસંગત છે.
આ વર્ચ્યુઅલ ઉદ્ઘાટન પ્રસંગે જહાજ મંત્રાલયના વરિષ્ઠ અધિકારીઓ, વી. ઓ. ચિદમ્બરનાર પોર્ટ ટ્રસ્ટના ચેરમેન શ્રી ટી કે રામચંદ્રન, સેન્ટ્રલ વેરહાઉસિંગ કોર્પોરેશનના મેનેજિંગ ડાયરેક્ટર શ્રી અરુણ કુમાર શ્રીવાસ્તવ અને પોર્ટના અધિકારીઓ ઉપસ્થિત રહ્યાં હતાં.
SD/GP/BT
(Visitor Counter : 222
પ્રધાનમંત્રીનું કાર્યાલય
પ્રધાનમંત્રી 5મી જૂને વિશ્વ પર્યાવરણ દિવસના કાર્યક્રમને સંબોધન કરશે
પ્રધાનમંત્રી શ્રી નરેન્દ્ર મોદી 5મી જૂને સવારે 11 વાગ્યે વિશ્વ પર્યાવરણ દિવસ કાર્યક્રમમાં વીડિયો કૉન્ફરન્સિંગથી ભાગ લેશે. આ કાર્યક્રમનું આયોજન પેટ્રોલિયમ અને કુદરતી ગેસ મંત્રાલય અને વન, પર્યાવરણ અને આબોહવા પરિવર્તનના મંત્રાલય દ્વારા સંયુક્ત રીતે થઈ રહ્યું છે. આ વર્ષના કાર્યક્રમનો હાર્દ છે ‘વધુ સારા પર્યાવરણ માટે બાયોફ્યુઅલ્સને ઉત્તેજન’.
આ કાર્યક્રમ દરમ્યાન પ્રધાનમંત્રી ‘ ભારતમાં ઇથેનોલ મિશ્રણ 2020-2025 માટેના રોડમેપ અંગે નિષ્ણાત સમિતિનો હેવાલ’ પ્રસિદ્ધ કરશે. વિશ્વ પર્યાવરણ દિન ઉજવવા માટે ભારત સરકાર ઈ-20 જાહેરનામું પ્રસિદ્ધ કરી રહી છે જેમાં ઑઇલ કંપનીઓને પહેલી એપ્રિલ 2023થી ઇથેનોલ મિશ્રિત પેટ્રોલ, જેમાં ઇથેનોલની ટકાવારી 20% સુધી હશે, એ વેચવા નિર્દેશ છે; અને વધારે ઇથેનોલ મિશ્રણો ઈ12 અને ઈ15 માટે બીઆઇએસના ધારાધોરણો નિર્દિષ્ટ છે. આ પ્રયાસો વધારાની ઇથેનોલ આસવન ની ક્ષમતાઓ સ્થાપવાનું સુગમ બનાવશે અને સમગ્ર દેશમાં મિશ્રિત બળતણ બનાવવા માટેની સમયમર્યાદા પૂરી પાડશે. આનાથી 2025 પહેલાં, ઇથેનોલ બનાવતા રાજ્યોમાં અને આસપાસના પ્રદેશોમાં ઇથેનોલનો વપરાશ વધારવામાં પણ મદદ મળશે.
પ્રધાનમંત્રી પૂણેમાં ત્રણ સ્થળોએ ઈ 100 વિતરણ મથકોનો એક પાઇલટ પ્રોજેક્ટ પણ શરૂ કરશે. પ્રધાનમંત્રી ઇથેનોલ મિશ્રિત પેટ્રોલ અને કૉમ્પ્રેસ્ડ બાયોગેસ પ્રોગ્રામ્સ હેઠળ ખેડૂતો સાથે, તેઓએ આ શક્ય બનાવ્યું હોય, એમના પહેલા અનુભવને ઊંડી નજરે જાણવા માટે એમની સાથે સંવાદ પણ કરશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ રક્ષાબંધનના અવસર પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ રક્ષાબંધનના અવસર પર લોકોને શુભેચ્છા પાઠવી હતી.
પ્રધાનમંત્રીએ કહ્યું, “આપ સૌને રક્ષાબંધનની હાર્દિક શુભકામનાઓ.”
RP
(Visitor Counter : 110
પ્રધાનમંત્રીનું કાર્યાલય
પ્રધાનમંત્રી શ્રીએ ઉત્તર પ્રદેશના ગોરખપુર રેલવે સ્ટેશનથી બે વંદે ભારત ટ્રેનને લીલી ઝંડી બતાવી
ગોરખપુર રેલ્વે સ્ટેશનના પુનઃવિકાસ માટે શિલાન્યાસ
પ્રધાનમંત્રી શ્રી નરેન્દ્ર મોદીએ આજે ઉત્તર પ્રદેશના ગોરખપુર રેલવે સ્ટેશનથી બે વંદે ભારત એક્સપ્રેસ ટ્રેનને લીલી ઝંડી બતાવી હતી. બે વંદે ભારત ટ્રેનો છે ગોરખપુર - લખનૌ વંદે ભારત એક્સપ્રેસ અને જોધપુર - અમદાવાદ  વંદે ભારત એક્સપ્રેસ. વડા પ્રધાને લગભગ રૂ. 498 કરોડના ખર્ચે ગોરખપુર રેલવે સ્ટેશનના પુનઃવિકાસ માટે શિલાન્યાસ પણ કર્યો હતો અને સૂચિત ગોરખપુર રેલ્વે સ્ટેશનના મોડેલનું નિરીક્ષણ કર્યું.
પ્રધાનમંત્રીની સાથે ઉત્તર પ્રદેશના રાજ્યપાલ શ્રીમતી આનંદીબેન પટેલ, ઉત્તર પ્રદેશના મુખ્યમંત્રી શ્રી યોગી આદિત્યનાથ અને ગોરખપુરના સંસદસભ્ય શ્રી રવિ કિશન પણ હતા.
પૃષ્ઠભૂમિ
ગોરખપુર-લખનૌ વંદે ભારત એક્સપ્રેસ અયોધ્યામાંથી પસાર થશે અને રાજ્યના મહત્વના શહેરો સાથે કનેક્ટિવિટી સુધારશે અને પ્રવાસનને વેગ આપશે. જોધપુર – સાબરમતી વંદે ભારત એક્સપ્રેસ આ પ્રદેશમાં સામાજિક-આર્થિક વિકાસને વેગ આપતાં જોધપુર, આબુ રોડ અને અમદાવાદ જેવા પ્રસિદ્ધ સ્થળો સાથે કનેક્ટિવિટી વધારશે.
આશરે રૂ. 498 કરોડના ખર્ચે ગોરખપુર રેલ્વે સ્ટેશનના પુનઃવિકાસ માટેનો શિલાન્યાસ મુસાફરોને વિશ્વ કક્ષાની સુવિધાઓ પૂરી પાડશે.
YP/GP/JD
(